ועדת הכלכלה, כנסת 25, פרוטוקול מספר 106, 2023-05-09 00:00

דוד ביטן: אני פותח את הישיבה בנושא פרק ז' (בנקאות ואשראי), למעט סעיפים 26-25 מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג–2023

דוד ביטן:      אחרי שעברנו על הנושא החדש אנחנו מסיימים את ההצבעות

דוד ביטן:  יש לנו את ההסתייגות שלך, חבר הכנסת אלקין, שנשארה פתוחה

דוד ביטן:  הגענו עם האוצר ועם בנק ישראל לאיזשהו סיכום ואני מבין שהוא גם מקובל עליך, נכון?     

זאב אלקין: לא לגמרי

זאב אלקין:  אני אסביר ואעדכן

דוד ביטן: עליי הוא מקובל

דוד ביטן:  ראיתי את התיקון, הוא נראה לי בסדר

זאב אלקין: זה מה שחשוב

זאב אלקין:  אתה ברוב פה ואני במיעוט

דוד ביטן: לא קשור

דוד ביטן:  אני הולך עניינית

זאב אלקין: מבחינה עניינית, הלו בדיון סביב ההסתייגות הזאת שתי סוגיות

זאב אלקין:  אחת, סוגיית השקיפות לכוח לאותו גוף פיננסי - - -     

דוד ביטן: זה נפתר

זאב אלקין: גם פה יש פער

זאב אלקין:  בהתחלה הייתה הטענה שבכלל אי-אפשר ליידע אותו כחוק הלבנת הון

זאב אלקין:  עכשיו התברר שכשיש לו סירוב, מיידעים אותו כבר היום

זאב אלקין:  יש הנחיות רלוונטיות של בנק ישראל וסיכמנו אותם רק בנושא הזה שיהדקו את זה בצורה יותר ברורה מבחינת ההוראות שבנק ישראל יוציא

זאב אלקין:  זה לגבי הסירוב

זאב אלקין:      עכשיו, במקרה של משיכת זמן – הרי הסיבה יכולה להיות – יש שתי דרכים: אפשר לסרב ואפשרה פשוט לעשות פינג פונג של מסמכים ולא לתת תשובה

דוד ביטן: אי-אפשר פינג פונג עד אין-סוף

זאב אלקין: אפשר

זאב אלקין:  בשביל זה, בין השאר, נועד הסעיף הזה שלנו בחוק

זאב אלקין:  סופרים 3 חודשים מפתיחת התיק ולא מהסיום כדי למנוע מהבנקים למרוח זמן

זאב אלקין:  אז כאן הפער הוא כזה: הם מסכימים שצריך ליידע גם במקרה של משיכת זמן, ההצעה של בנק ישראל לעשות את זה בהנחיות לבנקים - - -     

דוד ביטן: אי-אפשר כל דבר - - -     

זאב אלקין: לא בחקיקה ראשית

זאב אלקין:  אני אמרתי שאם הדיווח למפקח על הבנקים הוא בחקיקה ראשית, למה זה לא יהיה בחקיקה ראשית? מה ההבדל?     

דוד ביטן: מה יהיה בחקיקה ראשית?     

זאב אלקין: החקיקה הראשית היום אומרת, מה הסעיף אומר? שאם 3 חודשים לא קיבלו תשובה, חייבים לדווח למפקח על הבנקים

זאב אלקין:  זו החקיקה הראשית

דוד ביטן: החוק מדבר על דיווח

דוד ביטן:  איזה סוג דיווח ומה עושים - - -     

זאב אלקין: לא

זאב אלקין:  זה דיווח למפקח

זאב אלקין:  אני הצעתי להוסיף בחוק גם דיווח ללקוח במקביל

זאב אלקין:  הם מציעים לעשות זה לא בחוק אלא בהוראות

דוד ביטן: יש לכם בעיה שיהיה בחוק?     

חן פליישר: אנחנו חושבים שכל הטיפול בהודעות ללקוחות היום מטופל בהיבטים האלה שקשורים לסירוב סביר בהוראות נב"ת

חן פליישר:  זה לא נכנס לתוך ואקום, יש כבר כל מיני הוראות שעוסקות בדבר הזה

חן פליישר:  אנחנו בשיחה עם חבר הכנסת - - -     

דוד ביטן: אבל יש בעיה שיהיה כתוב דיווח לבנק ודיווח ללקוח?     

חן פליישר: כן

חן פליישר:  בגלל שאנחנו לא בחנו את כל התניות שיש בתוך הסעיף הזה בהקשר של הלקוח

חן פליישר:  וכמו שאמרתי, אנחנו מצהירים גם לפרוטוקול שאנחנו נקבע את זה בהוראות

חן פליישר:  חלק כבר קיים ואת ההשלמות שעליהן דובר אנחנו נקבע בהוראות וככה הלקוחות יקבלו את המידע והמטרה תושג

דוד ביטן: בהוראות תכתבו את זה במפורש?     

חן פליישר: כן

חן פליישר:  וגם ברגע שזה יהיה בהוראות, גם יהיה עיצום כספי

זאב אלקין: אתם לא מוכנים לכתוב בחוק שיהיה גם דיווח ללקוח בהתאם למה שיקבע בהוראות של בנק ישראל? משהו כזה

חן פליישר: אנחנו לא רואים בזה צורך

חן פליישר:  כבר יש היום הוראות שעוסקות בדיווח ללקוח ואנחנו נרחיב אותם לאור השיח שהיה פה

חן פליישר:  אני פשוט לא ראה בזה צורך

דוד ביטן: שים לב שהחוק הזה הוא תוספת למה שקיים

זאב אלקין: אני מבין זה

זאב אלקין:  מה שמפריע לי פה שזה - - -     

דוד ביטן: הבנתי, אני יודע מה מפריע לך

זאב אלקין: כשרוצים לקבע דיווח למפקח על הבנקים, זה חקיקה ראשית

זאב אלקין:  דיווח ללקוח זה נעשה בהוראות שאותן, אתה יודע, פעם אפשר ככה ופעם ככה

זאב אלקין:  זה לא עובר פה אחר כך

זאב אלקין:  אפשר לעשות הוראות כאלה ואחר כך לשנות

זאב אלקין:  לכן אני שואל למה אין סימטריה

דוד ביטן: נכון שההתנגדות פה לא מובנת

דוד ביטן:  רק יהיה כתוב שגם יהיה דיווח ללקוח

דוד ביטן:  מה הבעיה עם זה? לא כתוב שזה בניגוד להורות אל כתוב בהתאם לכללים, לא כתוב כלום

דוד ביטן:  באופן כללי, כמו שיש באופן כללי דיווח של הבנק, מה מפריע שיהיה כתוב בחוק שידווחו ללקוח?     

חן פליישר: אחד, החשש שלנו זה מהשפעות רוחב

חן פליישר:  ברגע שמכניסים את זה בהקשר הקטן הזה, וזה לא כתוב בהקשרים אחרים של אותו עולם – אני מזכירה, זה קטן בתוך - - -     

דוד ביטן: זאת אומרת, מבחינה משפטית יש עם זה בעיה

חן פליישר: זה יכול עורר שאלות - - -     

דוד ביטן: מי פה ממשרד המשפטים? יש מישהו אולי? 

שלום דנינו: יש מישהו שמבין במשפטים?     

זאב אלקין:  יש לנו ייעוץ משפטי משלנו

דוד ביטן: לא, זה לא קשור

דוד ביטן:  לגבי השלכות הרוחב, יש פה - - -     

חן פליישר: לגבי השלכות הרוחב, אני אומרת שבחנו

חן פליישר:  בזמן קצר כזה אנחנו מבקשים שאם התכלית מושגת ואין בזה צורך, למה להסתבך

דוד ביטן: הם עשו פה הליכה די רצינית, גם המפקח מעורב פה, לא רק העובדים, אז אני חושב שאפשר לתת להם צ'אנס

זאב אלקין: כמה זמן ייקח לכם להוציא הוראות?     

דוד ביטן: בנוסף לזה יהיה פה דיווח פעם בשנה

זאב אלקין: כן

זאב אלקין:  על זה תכף נדבר

זאב אלקין:  זה הדבר השני

דוד ביטן: אם אתה רואה את המכלול שגם יהיה דיווח לוועדה, גם נוכל לעשות דיון וגם הם התחייבו שיעשו בדיקה סטטיסטית של הבקשות האלה לא רק סתם נקבל דיווח, אלא בדיקה אמיתית

דוד ביטן:  במסגרת הדיווח אנחנו נקבל את הבדיקה ונראה את הסטטיסטיקה של הבקשות ושל הטיפול בהן

זאב אלקין: זה ייכנס לחוק

דוד ביטן: לא

דוד ביטן:  גם זה בהצהרות

דוד ביטן:  אני לא יכול לכתוב בחוק שתהיה בדיקה מדגמית

דוד ביטן:  אבל דיווח יכנס לחוק

דוד ביטן:  בוודאי

דוד ביטן:  זה יכנס, אין סיבה שלא

דוד ביטן:  אבל הבדיקה המדגמית, אני לא יכול לכתוב שתהיה בדיקה מדגמית

דוד ביטן:  זה לא נראה טוב

רויטל קיסר סטויה: לשאלתך לגבי הזמן הנדרש לתקן את ההוראה, טווח של 3 חודשים

רויטל קיסר סטויה:  אני מזכירה שההודעה ללקוח על שחרור לפתיחת חשבון כבר קיימת היום, אז התוספת היא התוספת - - -     

זאב אלקין: מל משיכת הזמן

רויטל קיסר סטויה: טווח של 3 חודשים זה טווח סביר לתקן את ההוראה

זאב אלקין: בסדר גמור

דוד ביטן: נכניס את זה במסגרת ההסתייגות, כולל הדיווח לוועדת הכלכלה פעם בשנה, כדי שזה ייכנס - - -     

זאב אלקין: על כל הדוחות האלה שהתקבלו ומה המפקח עשה עם הדוחות, נכון? זה הדיווח

דוד ביטן: זה ברור, לא יהיה טיפול בבקשות אחת-אחת

זאב אלקין: ברור

זאב אלקין:  אני יודע

דוד ביטן: צריכים אלף עובדים לזה

זאב אלקין: המפקח ידווח לוועדה מה הפעולות שלו בעקבות הדוחות שהוא קיבל

דוד ביטן: בדיווח הוא יגיד כמה בקשות, בבדיקה הסטטיסטית המדגמית מה יצא

דוד ביטן:  כל הדברים האלה שהם רלוונטיים לדיון בוועדה, יהיו

דוד ביטן:  אז הוועדה יכולה להחליט אם לעשות דיון לא לעשות דיון, זה  כבר עניין של הוועדה

דוד ביטן:  בסדר? תנסחו את זה, אנחנו לא נסכם עכשיו את הניסוח

זאב אלקין: אבל זה התוכן

זאב אלקין:  נצביע על זה כהסתייגות

דוד ביטן: תצהירו לפרוטוקול את הדברים שהם קשורים בכללים ולא בבזה

דוד ביטן:  אז בואו תוצהירו את זה בפרוטוקול עכשיו, כולל הבדיקה המדגמית

חן פליישר: אני מבינה שמסוכם בעניין הזה שתתווסף בעצם הוראת שעה שתחול ל-3 שנים ובעצם תורה שהמפקח ידווח לוועדת הכלכלה אחת לשנה על הדיווחים ועלך הפעולות

זאב אלקין: למה בהוראת שעה?     

דוד ביטן: לא הבנתי, למה הוראת שעה? לא דיברנו על זה

חן פליישר: סוכם

דוד ביטן: עם מי סוכם שתהיה הוראת שעה? עושים חוק לתמיד, זו לא הוראת שעה

זאב אלקין: מה קשור הוראת שעה?     

דוד ביטן: למה אתם צריכים הוראת שעה?     

שלום דנינו: יש איזו סיבה מיוחדת?     

חן פליישר: כן

חן פליישר:  אנחנו בדרך כלל עושים את הדיווחים האלה - - -     

דוד ביטן: לא, לא

דוד ביטן:  לא הוראת שעה

דוד ביטן:  אין צורך בהוראת שעה

חן פליישר: אני אסביר למה

דוד ביטן: זאת אומרת שאחרי 5 שנים לא נצטרך את הדיווח?     

חן פליישר: אנחנו בדרך כלל רוצים לשים זרקור על משהו שיכול להיות שיש עכשיו התרחשויות שבעצם מצדיקות את הדבר הזה ובאופן תקופתי - - -     

זאב אלקין: אבל אין פה איזושהי רפורמה, לכן הבעיה יכולה להתעורר גם בעוד 3 שנים

זאב אלקין:  יש פה ניגוד אינטרסים

זאב אלקין:  הרי מאיפה בכלל כל זה נוצר? כי לבנקים לפעמים אין לי אינטרס בגלל האינטרס של הבנקים

זאב אלקין:  כמו שזה נכון היום, זה יהיה נכון גם בעוד 3 שנים, גם בעוד 4 שנים

חן פליישר: אני מקווה שלא כי אנחנו הרי עושים את זה כדי לטפל בבעיות עומק, ככל שהן קיימות

דוד ביטן: בסדר, נעשה 5 שנים את הוראת השעה, אין בעיה

דוד ביטן:  תגידו לפרוטוקול את מה שאתם צריכים

רויטל קיסר סטויה: אנחנו נקבל את הדיווחים, בוודאי שאנחנו נעשה ניתוחים סטטיסטיים, אנחנו נוסיף את זה לתוכנית האכיפה, נעשה את הבדיקות המדגמיות על הנתונים שאנחנו מקבלים

רויטל קיסר סטויה:  את הדיווח השנתי לכנסת  למשך 5 שנים

רויטל קיסר סטויה:  אני גם מזכירה שיש ערוץ מקביל נוסף לטיפול פרטני, גם מוקד הפינטק וגם פניה ליחידת פניות הציבור

רויטל קיסר סטויה:  זה ערוץ מקביל לערוץ הנוכחי

דוד ביטן: אנחנו נתחיל בהסתייגות הזאת

דוד ביטן:  אתם תנסו את זה אחר-כך, בסדר?     מי בעד ההסתייגות בנוסף לדברים שאמרה סגנית המפקח? כולנו בעד

ורד קירו-זילברמן: זאת הסתייגות מספר 4

ורד קירו-זילברמן: אושר

דוד ביטן: ההסתייגות התקבלה

דוד ביטן:  תנסחו את זה, תכניסו את זה לחוק

דוד ביטן:      עכשיו יש לנו הסתייגויות של - - -     

אופיר כץ: הכנסת הסתייגות של האופוזיציה עכשיו לחוק?     

דוד ביטן: כן

דוד ביטן:  דנו בזה

דוד ביטן:  ההסתייגות הייתה נכונה

אופיר כץ:  כמה הסתייגויות הוא נותן לך על זה?     

דוד ביטן: אני נותן לו את זה בלי

דוד ביטן:  היא הסתייגות טובה, דנו בה

זאב אלקין: אבל האמת, קיצרתי זמן הנמקה אחרי זה

דוד ביטן: רק שתדע, קיבלתי ממנו 4 הסתייגויות בשני החוקים

דוד ביטן:  אני לא מסתכל על כל ההסתייגויות

דוד ביטן:  אם ההסתייגות טובה, אז אני דן בה

אופיר כץ: אני אגיד לך למה אני שואל, כשאנחנו היינו באופוזיציה והיו דברים - - - 

דוד ביטן: הם לא הסכימו

דוד ביטן:  בסדר

אופיר כץ: לא

אופיר כץ:  היו חלק מהדברים שקיבלו, אז אנחנו בתמורה הורדנו הסתייגויות

דוד ביטן: אז אני לא עשיתי את זה בתמורה

עידן רול: אנחנו עושים מיוזמתנו ענייניות גבוהה פה, שתדע

עידן רול:  לא מנמקים הסתייגויות-הסתייגות

דוד ביטן: לא נכון

דוד ביטן:  אתם לא צודקים פה מסיבה פשוטה: בדיוני התקציב וחוק ההסדרים זה לא משנה כמה הסתייגויות מגישים

עידן רול: בוועדה

דוד ביטן: רגע

דוד ביטן:  אבל לא הסתדרנו בהצבעות

דוד ביטן:  זו הצבעה אחת על הכול כמעט

זאב אלקין: למה? הורדתי לך רביזיות אתמול

זאב אלקין:  חסכתי לך דיון שלם

דוד ביטן: הורדת, אבל לא בגלל זה

זאב אלקין: היגיון

זאב אלקין:  בשביל מה להביא אנשים

שלום דנינו: האמת היא שגם אנחנו הסכמנו על הביטול בשביל לשחרר אותו מוקדם

דוד ביטן: זה לא היה בשבילי

שלום דנינו: זה היה הדדי

דוד ביטן:  הוא רומז לך שתלך לקראתו כשאתה יושב איתו

דוד ביטן:       טוב

דוד ביטן:  הסתייגויות סיעת רע"מ, אתה לימדת אותם כבר, נכון? הוא לא נימק? 

שלום דנינו: העברנו אותם בלי - - -     

דוד ביטן: הוא לא היה, אבל - - -     

שלום דנינו:  הוא לא היה ובכל זאת העברנו

אופיר כץ: פה זה יותר – יש ועדות שזה יותר קשה

אופיר כץ:  בעבודה ורווחה זה קורה - - -     

דוד ביטן: אתה רוצה לנמק עכשיו את ההסתייגויות? קודם כל, סיעת רע"מ לא פה, אז בואו נצביע ונסיים איתם

דוד ביטן:  מי בעד ההסתייגויות של סיעת רע"מ? מי נגד? אחד בעד

דוד ביטן:  מי נמנע? שניים נמנעים

זאב אלקין: ארבעה נמנעים

זאב אלקין: לא אושר

דוד ביטן: לא עבר

דוד ביטן:      יש לנו גם הסתייגות של רע"מ לסעיף 29

דוד ביטן:  מי בעד ההסתייגויות של סיעת רע"מ לסעיף 29? מי נגד? אתה נגד?     

עופר כסיף: לא

עופר כסיף:  בעד

דוד ביטן: הצבעת נגד

זאב אלקין: הוא שמע רע"מ – מצביע נגד

זאב אלקין:  זה כבר - - -     

דוד ביטן: אתה נגד סיעת רע"מ, אני מבין

דוד ביטן:  הוא הישראלי היהודי בסיעת חד"ש-תע"ל, הנציג, ולכן הוא נגד רע"מ בכל מקרה

עופר כסיף: לא צריך להוסיף לי את ה"א הידיעה

דוד ביטן: אז הוא נגד רע"מ כי שם אין נציג יהודי

דוד ביטן:  יש רק נציגים לא יהודים

דוד ביטן:      טוב

דוד ביטן:  מי נגד, הצבענו

דוד ביטן:   מי נמנע? שלושה

דוד ביטן: לא אושר

דוד ביטן: לא עבר

דוד ביטן:  ההסתייגויות לא עברו

דוד ביטן:      עכשיו הגענו לחד"ש-תע"ל

דוד ביטן:  אתה לא היית בדיון שנימקו את ההסתייגויות, אתה יודע את זה?     

עופר כסיף: נכון

דוד ביטן: אתה רוצה שאני אתן לך בכל זאת לנמק? קח שתיים-שלוש דקות ותנמק

דוד ביטן:  בסדר

דוד ביטן:  לא נעמוד איתך על קוצו של יו"ד

עופר כסיף: בואו נדבר קצת על קוצים של - - - ולא דווקא על קוצים של יו"ד

עופר כסיף:  אני רוצה לנצל את הזמן שיש לי כדי להעביר פה ביקורת על מה שאירע הלילה

עופר כסיף:  גם בתקשורת וגם, לצערי, בקרב סיעות הבית - -      

אופיר כץ: אני מצטרף, אגב, לביקורת שזה רק שלושה

עופר כסיף: - - בלי יוצא מן הכלל - -     

דוד ביטן: לא להפריע, חבר'ה, לא להפריע

עופר כסיף: - - בלי יוצא מן הכלל כמעט, נותנים לגיטימציה לרצח חפים מפשע

עופר כסיף:  כל הזמן מדברים ומאשימים אותנו, כמובן בשקר, אבל זה הפך למנטרה - - -     

אופיר כץ: תגיד, עופר, אתה יודע שאלה טרוריסטים ששלחו רקטות, שאחראים על רצח של משפחה שלמה? אין לך בושה להגיד חפים מפשע? באמת, אין גבול לחוצפה שלך להגיד שהם חפים מפשע? טרוריסטים, מחבלים, רצחו יהודים – אתה אומר חפים מפשע?     

דוד ביטן: יושב-ראש הקואליציה, יש לו 3 דקות

דוד ביטן:  אני אתן לנציג אחד מהקואליציה לענות, אם זה העניין, גם כן שתי דקות

עופר כסיף: אני אומר שוב, בניגוד למה שאמר כרגע חבר הכנסת כץ, כרגע, בפעם האחרונה ששמעתי, בתקווה שזה לא יעלה, היו 13 הרוגים

עופר כסיף:  מתוכם היו 3 שהיו, כנראה, מעורבים בירי

עופר כסיף:  אנחנו שוללים כל פגיעה באזרחים חפים מפשע, ישראלים או פלסטינים

עופר כסיף:  אנחנו מתנגדים לירי על ישראל, תמיד התנגדנו לירי על ישראל, שאף אחד לא - - -     

דן אילוז: תגיד לטרוריסטים להפסיק להסתתר בתוך אוכלוסיות אזרחיות

עופר כסיף:  אני מבקש שלא יפריעו לי, אדוני

דן אילוז: תגיד לחמאס ולג'יהאד האסלאמי להפסיק להסתתר - - -     

דוד ביטן: לא להפריע

שלום דנינו: בשם כל הוועדה אנחנו ממש מודים לך שאתה נגד ירי על ישראל

שלום דנינו:  אנחנו ממש מזדהים עם זה מקרב לב

עופר כסיף: אני ממש שמח שאתה מודה לי

שלום דנינו: תתבייש לך

עופר כסיף: אני מתבייש שיש אנשים כמוכם שחוגגים על - - -     

שלום דנינו: תתבייש לך

עופר כסיף: אנחנו מעולם לא חגגנו דם של בני-אדם, להבדיל מחלקים שיושבים פה

עופר כסיף:  אני חוזר ואומר ואני מבקש שלא יפריעו לי, אדוני, ככה אני אוכל לסיים יותר מהר

דוד ביטן: לא מפריעים

דוד ביטן:  בינתיים אתה מדבר

דוד ביטן:  מה אתה רוצה

עופר כסיף: שני דברים אני רוצה לומר

עופר כסיף:  מה שהיה אתמול זה רצח של חפים מפשע משום שני דברים: דבר ראשון, רוב ההרוגים אתמול הם אזרחים, כולל 4 או 5 ילדים

עופר כסיף:  אלה נרצחים חפים מפשע והדם והפשע בראש ממשלת ישראל

דן אילוז: הדם על הידיים של הג'יהאד האסלאמי ושל החמאס

עופר כסיף: מי שמנסה לטעון - - -     

דן אילוז:  הדם על הידיים שלהם ורק שלהם

דן אילוז:  הם מסתתרים – כמו אנשים עם אפס אומץ הם מסתתרים באוכלוסייה אזרחית

מיכאל ביטון: ראית מאיפה יוצאים הקסאמים? מהבתים

דוד ביטן: חבר הכנסת אילוז

עופר כסיף: כל הזמן מפריעים לי

עופר כסיף:  אם אנשים עם אפס - - -     

דוד ביטן: אתם רוצים שהוא יסיים? הוא לא יסיים ככה

עופר כסיף: אם האנשים עם אפס אומץ יושבים במרכזים - - -     

דן אילוז: לא צריך לתת לו לדבר על הדברים האלו בוועדת הכלכלה

דן אילוז:  איך זה קשור לכלכלה?     

זאב אלקין: האמת, אדוני היושב-ראש, נתת לו זכות דיבור לפנים משורת הדין כי ההנמקה הסתיימה

דוד ביטן: נכון

זאב אלקין: אם הייתי יודע שזה בשביל זה, הייתי ממליץ לך לא לעשות את זה

דוד ביטן: אבל לא ידעתי

דוד ביטן:  מאיפה אני יודע על מה הוא רוצה לדבר?     

מיכאל ביטון: טוב

מיכאל ביטון:  אז אמרת

מיכאל ביטון:  זהו, מספיק

דוד ביטן: אתה מסיים?     

עופר כסיף: אם לא יפריעו לי אני אסיים תוך חצי דקה

דוד ביטן: אז תסיים

דוד ביטן:  לא להפריע עכשיו

דוד ביטן:  תנו לו לסיים

דוד ביטן:  אחד ישיב – תחליטו ביניכם מי

עופר כסיף: מבין ה-13, רוב הנרצחים הם אזרחים חפים מפשע, כולל ילדים

עופר כסיף:  ידעו שהם נמצאים שם, לכן מי שנתן את ההוראה הוא פושע מלחמה בדיוק כמו שמי שנותן הוראה לירות על שדרות והאזור הוא גם פושע מלחמה

עופר כסיף:  לזה אנחנו מתנגדים ולזה אנחנו מתנגדים

מיכאל ביטון: אז חיסלנו כמה פושעי מלחמה, מה אתה רוצה

עופר כסיף: הדרך היחידה להפסיק את שפיכות הדמים של פלסטינים ושל ישראלים היא דרך מדינית

עופר כסיף:  מי שנותן לגיטימציה להפצצות שלה עם כבוש, וזאת הסיבה, שורש שפיכות הדמים הוא הכיבוש

עופר כסיף:  הכיבוש הוא הטרור - - -     

דן אילוז: לפני 67' לא היה שום טרור

עופר כסיף: - - - לשפיכות הדמים, אלה שנותנים לגיטימציה ושולחים לעשות את הפשעים האלה

עופר כסיף:  אנחנו נמשיך בכל דרך כדי שהכיבוש הארור הזה יסתיים והפלסטינים והישראלים יוכלו לחיות בשלום

דוד ביטן: אני מבקש שייכתב בחוק שהחמאס והג'יהאד לא יכולים לפתוח חשבונות בישראל וגם לא צריכים לנמק

דוד ביטן:  לפחות שיהיה משהו שקשור לחוק שלנו

דוד ביטן:  מי רוצה מכם להגיב?     

אופיר כץ: לא שווה

אופיר כץ:  עזוב

זאב אלקין: לדעתי, לא ראוי להתייחסות

דוד ביטן: חבר הכנסת סוכות רוצה להגיב

דוד ביטן:  אבל קצר

דוד ביטן:  מכיוון שהוא לא דיבר על הנושא, אחד ישיב לו

עופר כסיף: אותו אחד שהצית מסגד

עופר כסיף:  נוער זוועות - - -     

דוד ביטן: עכשיו אתה מפריע

צבי ידידיה סוכות: חבר הכנסת כסיף פה קורא לחיילי צה"ל ולממשלת ישראל רוצחים

צבי ידידיה סוכות:  בהזדמנות הזו אני ממליץ לו לנסוע כמה שיותר מהר לנחם את החברים שלו בעזה ואנחנו מאוד נשמח שתישאר שם, תעשה שם סיבובים, תסתובב בשוק, נראה איך יתייחסו אליך אנשים ברחוב כשיראו יהודי מסתובב שם ברחוב

דוד ביטן: עכשיו בוא נחזור לנושא

דוד ביטן:  אנחנו נצביע על הסתייגות לסעיף 27

דוד ביטן:  מי בעד ההסתייגויות של תע"ל וחד"ש?     

ורד קירו-זילברמן: לשלושת הסעיפים

דוד ביטן: אחד בעד

דוד ביטן:  מי נגד? מי נמנע? אחד

דוד ביטן:  ביטון, לא הצבעת

זאב אלקין: חבר הכנסת כסיף הצליח לשכנע אותי שראוי לא להשתתף - - -     

זאב אלקין: לא אושר

דוד ביטן: ההסתייגויות לא עברו

דוד ביטן:       עכשיו הסתייגויות של חד"ש-תע"ל ל-29

ורד קירו-זילברמן: יש לו אחרי 29

דוד ביטן: אז נצביע על 29

דוד ביטן:  מי בעד ההסתייגויות ל-29? אחד

דוד ביטן:  מי נגד? מי נמנע? לא משתתפים?     

זאב אלקין: לא משתתפים

דוד ביטן: שלושה

דוד ביטן: לא אושר

דוד ביטן: לא עברו

דוד ביטן:      עכשיו לאחרי סעיף 29

דוד ביטן:  מי בעד? מי נגד? אחד בעד, שלושה לא משתתפים

דוד ביטן: לא אושר

דוד ביטן: בשני המקרים לא עברו ההסתייגויות

דוד ביטן:       מה נשאר לנו? על ההסתייגויות של יש עתיד לא הצבענו?     

זאב אלקין: הצבענו

ורד קירו-זילברמן: הצבענו על הסתייגות ל-27 ולפני 27

דוד ביטן: עכשיו יש לנו את 29

דוד ביטן:  נצביע

דוד ביטן:  את רוצה הכול ביחד? לא משנה, נצביע

דוד ביטן:  מה זה משנה

דוד ביטן:  הכול נומק, רק הצבעות

ורד קירו-זילברמן: אז 29-28

ורד קירו-זילברמן:  27 הוצבע

ורד קירו-זילברמן:  ל-28 יש הסתייגויות

דוד ביטן: אוקיי

דוד ביטן:  הסתייגויות יש עתיד לסעיף 28, מי בעד? 5

דוד ביטן:  מי נגד? 6

דוד ביטן: בעד ההסתייגויות – 5 

דוד ביטן: נמנעים – אין 

דוד ביטן: לא עבר

ורד קירו-זילברמן: סעיף 29

דוד ביטן: אחרי 29?     

ורד קירו-זילברמן: לא

ורד קירו-זילברמן:  של 29

ורד קירו-זילברמן:  זה היה 28

ורד קירו-זילברמן:  עכשיו 29

דוד ביטן: אוקיי

דוד ביטן:  מי בעד ההסתייגויות יש עתיד לסעיף 29? 5

דוד ביטן:  מי נגד? 6

דוד ביטן: בעד ההסתייגויות – 5 

דוד ביטן: נמנעים – אין 

דוד ביטן: טוב

דוד ביטן:  ההסתייגויות לא עברו

דוד ביטן:      זהו? עכשיו הצבעה על החוק

ורד קירו-זילברמן: החוק עם התיקונים שהתקבלו

דוד ביטן: עם התיקונים, עם ההסתייגויות שהתקבלו, עם הכול

דוד ביטן:  את הניסוחים יעשו אחר-כך, אין בעיה

דוד ביטן:  מה הסעיפים, תגידי ואנחנו נצביע

ורד קירו-זילברמן: סעיפים 27, 28 ו-29 כפי שהתקבלו כנוסח הוועדה

ורד קירו-זילברמן:  איך שאתם רוצים, אפשר על 27 כנוסח הוועדה - - -     

דוד ביטן: נצביע סעיף-סעיף

דוד ביטן:      סעיף 27, כנוסח הוועדה – איפה שהתקבלו הסתייגויות תגידי לי כדי שנגיד שזה כולל – מי בעד החוק?     

ורד קירו-זילברמן: תגידו בדיוק, כי הם יודעים אפיה הם רוצים להכניס - - -     

דוד ביטן: לא משנה, מצביעים כולל על ההסתייגויות שדובר עליהן

דוד ביטן:  התקבלו הסתייגויות ל-27?     

ורד קירו-זילברמן: כן

דוד ביטן: מה שהיה בהסתייגויות, אתם יודעים לאיזה סעיף?     

ורד קירו-זילברמן: תשייכו בדיוק לסעיף

זאב אלקין: כן, כן

דוד ביטן: איזה סעיף?     

זאב אלקין: להתחלה

זאב אלקין:  27(1)

דוד ביטן: כולל ההסתייגות שהתקבלה

דוד ביטן:  השנייה, לאיזה סעיף?         

זאב אלקין: לא הייתה הסתייגות

זאב אלקין:  הם התחייבו לפרוטוקול

דוד ביטן: לא

דוד ביטן:  גם תיקנו

דוד ביטן:  תיקנו גם את הדיווח של הוועדה

זאב אלקין: דיווח לוועדה זה 27(1)

דוד ביטן: הייתה עוד הסתייגות שהתקבלה

זאב אלקין: את הקודם הם עשו בהוראות ולא - - -     

חן פליישר: אני אגיד מה אני מבינה

חן פליישר:  הייתה הסתייגות לגבי ההודעות שהתקבלה ודובר על תיקון של נוסח שהוא בתוך - - -     

דוד ביטן: באיזה סעיף?     

חן פליישר: בתוך 27

דוד ביטן: אז היו שתי הסתייגויות

דוד ביטן:  איפה אחד?     

ורד קירו-זילברמן: תקריאי בדיוק את הסעיף ובדיוק את ההפניה ואת ההסתייגות

חן פליישר: אפשר להקריא את הנוסח?     

דוד ביטן: תגידי – מצביעים על החוק

זאב אלקין: היה על האתר

זאב אלקין:  על הפרסום באתר

חן פליישר: תיקון של סעיף 2(ה) לחוק העיקרי

חן פליישר:  אמור להיות כתוב - - -     

דוד ביטן: דיברנו על זה

דוד ביטן:  לא צריך לחזור

דוד ביטן:  אתם תנסחו את זה אחר-כך

ורד קירו-זילברמן: היא תיקנה

ורד קירו-זילברמן:  חשוב להקריא ואז גם את הסיפור של הפרוט

דוד ביטן: אז תגידו, מה זה משנה

דוד ביטן:  אמרנו נוספו אחר-כך, אז מה זה משנה?     

חן פליישר: "בדרך שמאפשרת תקשורת מידית ונגישה ככל הניתן, המפקח יקבע הוראות לעניין אופן משלוח ההודעה

חן פליישר: "

חן פליישר:  זה של אתמול

דוד ביטן: זה סעיף 27? והשני באיזה סעיף?     

חן פליישר: ורד, אני מבינה שזה אמור להיות בסעיף 29

דוד ביטן: אז 27, כולל ההסתייגות שהתקבלה

דוד ביטן:  מי בעד סעיף 27, כולל הנוסח - - -     

חן פליישר: היה פרוט נגיש באתר הבנק - - -     

ורד קירו-זילברמן: זה הסיכום של ההודעות שאמרנו שנקבע את זה

ורד קירו-זילברמן:  זאת הסמכות שעכשיו - - -     

דוד ביטן: טוב

דוד ביטן:  מי בעד סעיף 27 של החוק, כולל ההסתייגות שהתקבלה, שתיכנס לחוק? אתה לא מצביע בעד ההסתייגות שלך?     

זאב אלקין: אנחנו נמנעים

דוד ביטן: טוב

דוד ביטן:  6 בעד

דוד ביטן:  מי נגד? מי נמנע? 5 נמנעים

דוד ביטן:  בסדר

דוד ביטן: בעד סעיף 27– 6 

דוד ביטן: נמנעים – 5 

דוד ביטן: הסעיף הזה עבר

דוד ביטן:      סעיף 28

דוד ביטן:  מי בעד סעיף 28 בנוסחו? 6

דוד ביטן:  מי נגד? מי נמנע? 5 נמנעים

דוד ביטן: בעד סעיף 28– 6 

דוד ביטן: נמנעים – 5 

דוד ביטן: עבר גם

דוד ביטן:      סעיף 29, כולל ההסתייגות

דוד ביטן:  תגידו לי את ההסתייגות

דוד ביטן:  יש לכם ניסוח או שתנסחו אחר-כך?     

חן פליישר: עוד רגע

חן פליישר:  התיון שהוועדה ביקשה, של ה-45 ימים - - -     

ורד קירו-זילברמן: זה כבר התקבל

ורד קירו-זילברמן:  הצביעו על ההסתייגות

דוד ביטן: הצבענו על זה בהתחלה

דוד ביטן:  איזה סעיף זה היה?     

חן פליישר: לדעתי, זה 28

דוד ביטן: כשהצבענו, אמרתי הסתייגות – נחזור להצבעה על סעיף 28

ד"ר עידית חנוכה: לא

ד"ר עידית חנוכה:  ממילא ההסתייגות התקבלה

דוד ביטן: התקבלה, אז מה הבעיה?     

זאב אלקין: זה כבר בנוסח

דוד ביטן: אבל היא רוצה להצביע גם על זה, מה אני אעשה?     

ורד קירו-זילברמן: אני יכולה - - - ההסתייגות של חבר הכנסת ברוכי ושל יושב-ראש הוועדה - - -     

דוד ביטן: זה כלול ב-28

דוד ביטן:  הצבנו על זה

ורד קירו-זילברמן: - - - של 45 יום תישאר לשנתיים עם אפשרות של הארכה לשנתיים - - -     

דוד ביטן: פלוס שנתיים

דוד ביטן:      מי בעד סעיף 29, כולל ההסתייגות של חבר הכנסת אלקין – תנסחו את זה אחר כך – 6 בעד

דוד ביטן:  מי נגד? מי נמנע? 5 נמנעים

דוד ביטן: בעד סעיף 29– 6 

דוד ביטן: נמנעים – 5 

דוד ביטן: גם עבר

דוד ביטן:      יש עוד סעיף?     

ורד קירו-זילברמן: זהו

דוד ביטן: בסדר

דוד ביטן:  בלי רביזיה

זאב אלקין: בלי רביזיות

זאב אלקין:  הנה, אופיר, איפה אופיר? כבר יצא

דוד ביטן: סיימנו את החוק

דוד ביטן:  שיהיה בהצלחה

שלום דנינו: אתה מצביע על כל החוק?     

דוד ביטן: הצבענו

דוד ביטן:      הישיבה נעולה